મિત્રો તમને ખબર નહિ હોય એક સમયે મતલબ; પ્રાચીન ભારતમાં આસ્તિક અને નાસ્તિકની વ્યાખ્યા જુદી હતી. નિરીશ્વરવાદી એટલે નાસ્તિક એવું નહોતું. તો આસ્તિક એટલે ઈશ્વરવાદી જ હોય તેવું પણ નહોતું. ભલે તમે નિરીશ્વરવાદી હો, પણ વેદોમાં માનતા હોવ તો આસ્તિક કહેવાતા. વેદોમાં ના માને તેને નાસ્તિક કહેવાતો. અમુક એવા પણ હતા જે વેદોમાં પણ નહોતા માનતા અને ભગવાનમાં પણ નહોતા માનતા. અત્યારે સામાન્યતઃ આસ્તિક એટલે ભગવાનમાં, ધર્મમાં પૂજાપાઠ વગેરેમાં માનતો હોય તેને આસ્તિક કહેવામાં આવે છે. જ્યારે નાસ્તિક એટલે ભગવાનમાં, ધર્મમાં પૂજાપાઠમાં ના માનતા હોય. ચાલો જરા વિસ્તારથી સમજાવું.